A cigaretta, az elektromos cigaretta és a vízipipa egészségre gyakorolt hatása
Authors: Farkas Árpád , Tomisa Gábor , Kis Erika , Horváth Alpár 
Published: March 2021

Összefoglaló. A dohányzás káros hatásainak vizsgálata hosszú ideje
az orvostudomány egyik legintenzívebben kutatott területe. A nagy tudományos
érdeklődésnek köszönhetően ma már meggyőző evidenciák állnak rendelkezésre a
hagyományos cigaretta használatának számos negatív hatásáról. Ezzel ellentétben
a sokkal később bevezetett helyettesítő termékek veszélyeiről lényegesen
kevesebbet tudunk. E körbe tartozik a manapság egyre népszerűbb elektromos
cigaretta is, amelyre egyre több, egészségügyi kockázatot felmérő munka
fókuszál. Ugyanakkor a több évszázados múltra visszatekintő és a világ bizonyos
helyein sokáig népszerű vízipipa érdekes esetnek számít, mivel használóinak
száma a nyugati világban az utóbbi időben megugrott, de az emberre gyakorolt
hatása számos ponton még vita tárgyát képezi. A jelen munka célja, hogy a hazai
és a nemzetközi szakirodalom alapján feltérképezze a hagyományos cigaretta, az
elektromos cigaretta és a vízipipa fontosabb egészségügyi hatásait, és
rámutasson azokra a kapcsolódó területekre, ahol további kutatások szükségesek.
A szakirodalmi áttekintés során a különböző publikációs adatbázisokban
fellelhető tudományos cikkeket elemeztük. A megvizsgált szakirodalom alapján a
tartós dohányzásnak bizonyítottan a szív-ér rendszert és a légzőrendszert
károsító hatása van, de növekvő számú bizonyíték utal a neurológiai káros
hatásokra és a gasztroenterológiai hatásokra is. Ugyanakkor az elektromos
cigaretta és a vízipipa esetében a bizonyított akut hatások mellett a hosszú
távú hatásokat illetően további intenzív kutatásokra van szükség. Az elektromos
cigaretta és a vízipipa esetében a hosszú távú hatások kapcsán a meggyőző
evidencia hiánya semmiképpen nem jelenti azt, hogy ezen termékeket
kockázatmentesnek kellene tekinteni, sőt a pulmonológusoknak és a döntéshozóknak
mindent meg kell tenniük annak érdekében, hogy valamennyi dohánytermék törvényi
szabályozása azok használatának visszaszorítását célozza. A kérdés fontosságának
a COVID–19-pandémia különös aktualitást ad. Orv Hetil. 2021; 162(3): 83–90.

Summary. Revealing the health effects associated with smoking has
been in the focus of intense research for decades. Due to these research
efforts, there is a convincing evidence regarding the negative effects of
conventional cigarettes. However, much less is known about the replacement
products such as electronic cigarettes. Moreover, the effects of waterpipes are
also not fully explored, in spite of their long history. The scope of the
present work is to survey the open literature to map the knowledge related to
the health effects of conventional cigarettes, e-cigarettes and waterpipes. The
analysis of the related scientific literature was performed based on papers
retrieved in large publication repositories. Based on the reviewed literature,
long-term smoking has demonstrated adverse effects on the respiratory as well as
the heart and circulatory systems. In addition, the correlation between
cigarette smoking and some gastroenterological and neurological diseases is also
increasingly evident. By the same token, though the acute effects of e-cigarette
and waterpipe are well documented, the protracted effects are still to be
explored. The lack of pertinent information regarding the late effects of
e-cigarette and hookah does not imply that there is no health risk associated
with their consumption. On the contrary, in addition to the regular antismoke
measures, pulmonologists and policy makers should do everything to lower the
consumption of these alternative products. Orv Hetil. 2021; 162(3): 83–90.